Diit 36
Nyuɔɔn ran kɛnɛ gɔɔy Kuɔth
(Ɛ dit jäŋä Kuɔth ni Dee-bid)
1
Duer ruacɛ lɔɔc raam
mi gua̱n nyuɔɔni,
jɛn thilɛ luth Kuɔth mi tekɛ jɛ.
2
Kä la liakɛ rɔɔdɛ kä rɔa,
/cɛ duerɛ nɛn a bɛ jɛ lo̱k.
3
Kä rieetkɛ diaal kɛ ti jiäk
kä kɛ ka̱a̱cni,
/cɛ pɛl go̱r kɛnɛ gɔy.
4
La caar kɛn ni lät ti jiäk
rɛy kölikiɛn,
kä kɛn la la̱tkɛ ni dueer,
/ca mi jiääk lo̱k.
5
Kä nhökdu min thil pek
lö Kuoth Nhial cɛ cop ni nhial,
gɔɔydu cɛ cop ni rɛy pua̱a̱ri.
6
Kä cuŋku ce̱tkɛ nikɛ
päm mi bum,
kä thuɔ̱kdu ce̱tdɛ nikɛ
bäpdiit mi lueŋ,
kä ɛ ji̱n gaŋ raan ɔ kɛnɛ
ley lö Kuoth Nhial.
7
Gɔaa nhökdu min thil pek
lö Kuoth!
La luäk nɛy diaal rɔ̱ ti̱pä
gɔ̱ɔ̱kniku.
8
La camkɛ mi̱eth mi di̱i̱t dhɔru,
kä la jaki kɛ kä mäth kɛ pi̱w
kiɛɛru min gɔaa.
9
Kä tëk tëë kɛ ji̱,
kä kɛ buaydu mocɛ kɔ kɛ buay.
10
Jakni nhökdu min thil pek
kä tekɛ nɛy tin ŋa̱ckɛ ji̱,
kä a gɔɔydu tekɛ nɛy tin gɔw
lo̱ckiɛn!
11
Kä /cu nɛy tin ji̱ liakä jak kä
makɛ ɣä,
kä a ji̱ nyuɔɔni /ca ɣä joc raar.
12
Kä cua̱ ji̱ nyuɔɔni nɛn cakɛ joc,
cakɛ ɣɔak piny, /ca rɔ̱ lɛ
luäŋ kɛ jiëc.
